## 21.2.2. Csoportfeladatok – éghajlatok

**1. Esőerdő csoport**

**Szervezzetek körutazást Amazónia esőerdejébe!**

* Keressetek szállásokat, és tervezzétek meg térképen az útvonalat!
* Gondoskodjatok enni- és innivalóról is!

**2. Sivatag csoport**

A Ti utazási irodátok kifejezetten a sivatagokra koncentrál világszerte. Ám nem minden sivatagban azonosak az éghajlati feltételek.

**A csoport feladata, hogy bemutasson öt, tetszőlegesen választott sivatagot a Földünkről,** és felhívja az utazni vágyók figyelmét a sivatagok közötti különbségekre!

**3. Antarktisz csoport**

Csoportotok tagjai magyar **Antarktisz-expedícióra** indulnak. Az Antartkisz nemzetközi védelem alatt álló terület, így semmilyen szennyező forrást nem lehet a területére bevinni.

* **Készítsétek össze úti csomagotokat!**

Mit vinnétek magatokkal, ha fél évet szeretnétek a jeges kontinensen eltölteni úgy, hogy közben semmilyen módon nem szennyezzitek a környezetet, és az éghajlati adottságokat is figyelembe veszitek?

**4. Szavanna csoport**

Szervezzetek szafarit **Kenyába, a Serengeti Nemzeti Parkba**!

**Készítsetek népszerűsítő plakátot,** amelyen mind több oldalát mutatjátok meg (rajzos vagy írásos formában) a szavanna élővilágának és éghajlatának!

**5. Tajga csoport**

**Az orosz tajga világába varázsoljátok** a moziba érkező nézőket!

**Forgassatok rövid imázsfilmet** a szibériai tajga élővilágáról és éghajlati jellemzőiről, hogy mind többen utazzanak erre a különleges helyszínre!

**6. Sztyeppéken csoport**

A világon sokfelé alakultak ki az óceánoktól elzárt területeken különleges szárazföldi területek, sztyeppvidékek (pampák, préri, ázsiai sztyeppe.)

**Táblázatos formában hasonlítsátok össze a három kontinens sztyeppvilágának** éghajlati jellemzőit és élővilágát!